**แบบทดสอบหลังเรียน**

**ชื่อหน่วยการเรียนรู้ : คำสอนที่ไร้เสียง**

**----------------------------------------------------------------------------------------------------------------------------**

**คำชี้แจง :** ให้ผู้สอนสร้างคำถามผ่าน Google Form แล้วมอบหมายงาน ใน Google Classroom

**แบบทดสอบหลังเรียน แบ่งออกเป็น 2 ตอน คือ**

ตอนที่ 1 ข้อสอบแบบปรนัย 5 ตัวเลือก จำนวน 10 ข้อ

ตอนที่ 2 ข้อสอบแบบอัตนัย จำนวน 1 ข้อ

**----------------------------------------------------------------------------------------------------------------------------**

**ตอนที่ 1** ข้อสอบแบบปรนัย 5 ตัวเลือก จำนวน 10 ข้อ

**คำชี้แจง** : จงเลือกคำตอบที่ถูกต้องมากที่สุด

**----------------------------------------------------------------------------------------------------------------------------**

1. บุคคลในข้อใดที่ตระหนักในเรื่องของจรรยาบรรณวิชาชีพครูด้านการประพฤติปฏิบัติตนเป็นแบบอย่างที่ดี มากที่สุด
2. **ครูทองกวาวแต่งกายถูกต้องตามระเบียบ**
3. ครูทับทิมคิดค้นวิธีสอนใหม่ ๆ เพื่อเป็นข้อมูลในการทำงานวิจัย
4. ครูเพชรพลอยเสนอสอนพิเศษโดยคิดราคาพิเศษให้กับ ด.ญ.แก้วเพราะผลการเรียนแย่
5. ครูไพลินเป็นครูนักล่ารางวัล มักชอบแข่งขันทางวิชาการเพื่อสร้างชื่อเสียง
6. ครูเพทายใช้เงินส่วนตัวมอบทุนการศึกษาให้กับนักเรียนที่ขาดทุนทรัพย์หน้าเสาธง

 *ข้อ ก. ครูทองกวาว – เป็นแบบอย่างที่ดีให้กับศิษย์ตามจรรยาบรรณข้อที่ 5 ที่ว่า “ผู้ประกอบวิชาชีพทางการศึกษา ต้องประพฤติปฏิบัติตนเป็นแบบอย่างที่ดี ทั้งทางกาย วาจา และจิตใจ” การแต่งกายถูกระเบียบถือเป็นตัวอย่างที่ดีแก่ลูกศิษย์*

 *ข้อ ข. ครูทับทิม – จรรยาบรรณข้อที่ 4 ผู้ประกอบวิชาชีพทางการศึกษา ต้องส่งเสริมให้เกิดการเรียนรู้ ทักษะ และนิสัย ที่ถูกต้องดีงามแก่ศิษย์ และผู้รับบริการ ตามบทบาทหน้าที่อย่างเต็มความสามารถ ด้วยความบริสุทธิ์ใจ ซึ่งไม่มีความเกี่ยวข้องกับการเป็นแบบอย่างที่ดีแต่อย่างใด*

*ข้อ ค. ครูเพชรพลอย – แสวงหาผลประโยชน์กับศิษย์*

*ข้อ ง. ครูไพลิน – อาจจะทำเพื่อใช้ในการขอเลื่อนขั้นวิทยฐานะ การล่ารางวัลทางวิชาการอาจทำเพื่อชื่อเสียงของตนเอง*

*ข้อ จ. ครูเพทาย – อาจจะทำเพื่อชื่อเสียง ยศถาบรรดาศักดิ์ ทำเพื่อให้มีคนมานับหน้าถือตา*

1. บุคคลในตัวเลือกใด ปฏิบัติตนให้เป็นแบบอย่างที่ดีต่อศิษย์ตามจรรยาบรรณวิชาชีพครู
2. ครูศิริทิพย์รับฟังปัญหาของศิษย์และให้ความช่วยเหลือศิษย์อย่างเท่าเทียมกัน
3. ครูสมหญิงมีความเชื่อมั่นในตนเอง
4. **ครูสมรรักษาสาธารณสมบัติและสิ่งแวดล้อม**
5. ครูเอกชัยแสดงตนว่าเป็นครูอย่างภาคภูมิ
6. ครูวิเชียรร่วมงานประเพณีท้องถิ่นของไทย

*ข้อ ก. ครูศิริทิพย์ - รับฟังปัญหาของศิษย์ เป็นจรรยาบรรณที่เกี่ยวข้องกับด้านการให้คำปรึกษาหรือช่วยเหลือศิษย์ด้วยความเมตตากรุณา*

*ข้อ ข. ครูสมหญิง – มีความเชื่อมั่นในตนเอง เป็นจรรยาบรรณที่เกี่ยวข้องกับความมีวินัยในตนเอง ความรับผิดชอบ ความเชื่อมั่น และความภาคภูมิใจในตนเอง*

*ข้อ ค. ครูสมร - รักษาสาธารณะสมบัติ เป็นจรรยาบรรณที่เกี่ยวข้องกับการประพฤติปฏิบัติตนเป็นแบบอย่างที่ดี*

*ข้อ ง. ครูเอกชัย- แสดงตนว่าเป็นครูอย่างภาคภูมิใจ เป็นจรรยาบรรณเกี่ยวข้องกับความมีวินัยในตนเอง ความรับผิดชอบ ความเชื่อมั่น และความภาคภูมิใจในตนเอง*

 *ข้อ จ.ครูวิเชียร – ร่วมงานประเพณีท้องถิ่นของไทย เป็นจรรยาบรรณที่เกี่ยวข้องกับการพัฒนาตนเอง ศึกษาหาความรู้ใหม่ ๆ ในการจัดการเรียนรู้*

1. พฤติกรรมของผู้ใดมีความรับผิดชอบต่อสังคมมากที่สุด
2. **ครูมาลีจัดกิจกรรมให้นักเรียน ช่วยกันรักษาป่าไม้**
3. ครูนฤมลแนะนำให้ชาวบ้านขายข้าวในราคาประกัน
4. ครูศักดาแนะนำให้เยาวชนเข้าวัดฟังธรรม
5. ครูหนุงหนิงเปิดโรงเรียนกวดวิชาสอนนักเรียนชนบทในราคาที่ย่อมเยา
6. ครูหญิงสอนให้นักเรียนปฏิบัติตามคำสอนและทำพิธีกรรมทางศาสนา

*ข้อ ก. ครูมาลีจัดกิจกรรมให้นักเรียนช่วยกันรักษาป่าไม้ เนื่องจากป่าไม้เป็นสมบัติของชาติ ซึ่งคนในสังคมร่วมกันใช้ประโยชน์ การชักชวนกันให้ช่วยดูแลรักษาป่าไม้จึงเป็นพฤติกรรมที่แสดงถึงความรับผิดชอบต่อสังคมมากที่สุด ในขณะที่ตัวเลือกข้อ ข. , ค. , ง., เป็นพฤติกรรมที่แสดงถึงความรับผิดชอบต่อสังคมเช่นกันเพียงแต่เป็นประโยชน์ต่อบุคคลบางกลุ่มเท่านั้น*

1. การที่ครูใช้วาจาไม่สุภาพอาจส่งผลเสีย ***ยกเว้นข้อใด***
2. ศิษย์เกิดพฤติกรรมเลียนแบบ และอาจส่งผลให้เป็นคนก้าวร้าว
3. ศิษย์ขาดความเชื่อมั่นในตัวครูและเกิดการต่อต้านในที่สุด
4. ขัดขวางการพัฒนาการทางสติปัญญาของศิษย์
5. **ศิษย์สูญเสียความมั่นใจไม่กล้าแสดงออก**
6. ศิษย์ขาดความกระตือรือร้นในการเรียน

*การที่ครูใช้วาจาไม่สุภาพเป็นตัวอย่างที่ไม่ดีจะส่งผลเสียในหลายด้าน เช่น ศิษย์เกิดพฤติกรรมเลียนแบบ อาจส่งผลให้เป็นคนก้าวร้าว ศิษย์ขาดความเชื่อมั่นในตัวครูและเกิดการต่อต้าน ขัดขวางการพัฒนาการทางสติปัญญาของศิษย์และ จะทำให้ศิษย์ขาดความมั่นใจในตนเอง แต่ไม่ส่งผลต่อความกระตือรือร้นในการเรียนเพราะ เป็นเรื่องของปัจจัยภายในตัวผู้เรียนมากกว่าปัจจัยภายนอก*

**ใช้กรณีศึกษาต่อไปนี้ตอบคำถามข้อ 5 – 6**

ครูสมชายเป็นครูในโรงเรียนมัธยมขนาดเล็กแห่งหนึ่ง เขาเป็นคนที่มีความรับผิดชอบต่อหน้าที่การงานและเป็นที่รักของนักเรียนส่วนใหญ่และเพื่อนครูด้วยกัน ทำให้เขาประสบความสำเร็จในหน้าที่การงาน ถึงแม้ว่าจะทำหน้าที่ได้สมบูรณ์แบบ แต่ครูสมชายมีนิสัยรักการสังสรรค์ โดยเฉพาะกับเพื่อน ๆ ทั้งในบริเวณบ้าน และสถานที่ต่าง ๆ หลายครั้งก่อให้เกิดความรำคาญและความขัดแย้งกับเพื่อนบ้าน จนวันหนึ่งเพื่อนบ้านที่ไม่พอใจพฤติกรรมดังกล่าวตัดสินใจร้องเรียนต่อผู้อำนวยการโรงเรียน เพราะไม่ต้องการให้ลูกของตนเอง ซึ่งเป็นนักเรียนชั้นมัธยมศึกษาปีที่ 1 โรงเรียนเดียวกับครูสมชาย เห็นและเรียนรู้พฤติกรรมดังกล่าว เพื่อให้ผู้อำนวยการโรงเรียนลงโทษและตักเตือนครูสมชาย

1. ครูสมชายบกพร่องต่อจรรยาบรรณวิชาชีพครูหรือไม่ อย่างไร
2. **บกพร่อง เพราะครูสมชายไม่สามารถเป็นแบบอย่างที่ดีให้กับศิษย์ได้**
3. บกพร่อง เพราะครูสมชายขัดแย้งกับเพื่อนบ้าน
4. ไม่บกพร่อง เพราะครูสมชายยังสามารถปฏิบัติหน้าที่ของครูได้อย่างดี
5. ไม่บกพร่อง เพราะครูสมชายเป็นครูในโรงเรียนมัธยมขนาดเล็ก
6. ไม่สามารถระบุความบกพร่องของครูสมชายได้เนื่องจากมีข้อมูลไม่พียงพอ

 *พฤติกรรมของครูสมชาย ถือว่าบกพร่องต่อจรรยาบรรณวิชาชีพครู เพราะครูสมชายไม่สามารถเป็นแบบอย่างที่ดีให้กับศิษย์ได้ตลอดเวลา จากสถานการณ์ตัวอย่าง มีนักเรียนชั้นมัธยมศึกษาปีที่ 1 ซึ่งเป็นวัยที่กำลังเจริญเติบโตสู่วัยรุ่น และเป็นวัยที่อยากรู้อยากลอง อยู่ในละแวกใกล้เคียงกับครูสมชาย หากพบครูสมชายในขณะที่ครูสมชายเมาสุรา อาจทำให้เด็กคนนั้นคิดว่าเรื่องดื่มสุราเป็นเรื่องปกติ เกิดพฤติกรรมลอกเลียนแบบ หากเรียนเสร็จก็สามารถดื่มได้*

1. ผู้อำนวยการโรงเรียนควรมีบทลงโทษอย่างไรกับการกระทำของครูสมชาย
2. ไล่ครูสมชายออก เพราะทำให้เสื่อมเสียชื่อเสียงของโรงเรียน
3. **ภาคทัณฑ์ครูสมชายและให้ครูสมชายปรับปรุงตัว**
4. ไม่ต้องทำอะไร เพราะไม่ได้เกี่ยวข้องกับการเรียนการสอน
5. ลดเงินเดือนครูสมชาย 1 ขั้น
6. ปรับเปลี่ยนให้ครูสมชายไปดูแลในแผนกธุรการของโรงเรียนแทน

 ข้อ ข. การภาคทัณฑ์ครูสมชาย และให้ปรับปรุงตนเอง เนื่องจากการกระทำของครูสมชายมีความผิดในการสร้างความเดือดร้อนแก่ผู้อื่น และประพฤติตนเป็นแบบอย่างที่ไม่ดี แต่ในขณะเดียวกันครูสมชายก็รับผิดชอบหน้าที่การงานได้เป็นอย่างดี การภาคทัณฑ์และตักเตือนให้ครูสมชายปรับปรุงตัว จึงเป็นโทษที่สามารถมอบให้กับครูสมชายได้อย่างสมเหตุ สมผล แต่ทั้งนี้ทั้งนั้นผู้อำนวยการโรงเรียน สามารถพิจารณาบทลงโทษเพิ่มเติมได้ตามความเหมาะสม

1. เพราะเหตุใดครูจึงเป็นที่คาดหวังจากสังคม
2. ครูเป็นผู้ที่ต้องอุทิศตนให้กับประเทศชาติ ในด้านต่าง ๆ
3. ครูต้องเป็นแบบอย่างที่ดี สมกับเป็นแม่พิมพ์ของชาติ
4. ครูต้องมีความประพฤติที่ดีเหมาะสมทั้งต่อหน้าและลับหลัง
5. ครูเป็นผู้ที่คอยชี้แนะ และตักเตือนผู้อื่นให้ตั้งอยู่ในความดี
6. **ถูกทุกข้อ**

*ทุกข้อเป็นส่วนหนึ่งของสิ่งที่ครูควรปฏิบัติ การเป็นครูจะต้องอุทิศตนให้กับประเทศชาติในด้านต่างๆ เป็นแบบอย่างที่ดี ประพฤติดีทั้งต่อหน้าและลับหลัง ชี้แนะ สั่งสอน ตักเตือนศิษย์และผู้อื่นให้ตั้งอยู่นความดี จึงเป็นเหตุผลว่า “ครูคือความคาดหวังของสังคม”*

1. การกระทำของครูท่านใดไม่เหมาะสม สุ่มเสี่ยงไปในเรื่องชู้สาวหรือการกระทำอนาจารที่ขัดต่อจรรยาบรรณวิชาชีพครู ด้านการประพฤติปฏิบัติตนให้เหมาะสมกับสถานภาพครูมากที่สุด
2. **ครูเพลงแต่งกายไม่รัดกุม นุ่งกระโปรงสั้น และสวมใส่เสื้อรัดรูป สอนหนังสือ**
3. ครูโจ๊กพฤติกรรมชอบช่วยเหลือนักเรียน
4. ครูเอกมักถอดเสื้อขณะเล่นฟุตบอล ที่สนามของโรงเรียน หลังเลิกเรียน
5. ครูแมนมักแทนตัวเองว่า “พี่” กับนักเรียน
6. ครูศักดาแต่งกายด้วยชุดลำลอง และเสื้อผ้าที่มีลวดลายหลากสีสัน

 *ข้อ ก. ครูเพลง - ปัญหาและพฤติกรรมเบี่ยงเบนจากจริยธรรมวิชาชีพครู การแต่งกายที่ไม่เหมาะสมประเด็นในเรื่องของการแต่งกายที่ไม่เหมาะสม เป็นประเด็นหนึ่งที่กลุ่มตัวอย่างได้ให้ความคิดเห็นพอสมควร ซึ่งเป็นการกระทำที่ไม่ผิดกฎหมาย แต่เป็นเรื่องที่เกี่ยวข้องกับการแสดงออกของครูโดยตรงในเรื่องของการแสดงออกทางการแต่งกาย เกิดในกรณีที่ครูแต่งตัวไม่ถูกกาลเทศะ เช่น ครูสตรีนุ่งกระโปรงสั้นมากเกินไป หรือแต่งกายรัดรูป โดยเฉพาะครูวัยรุ่นที่บรรจุใหม่ สิ่งเหล่านี้เป็นแบบอย่างที่ไม่ดีกับนักเรียน ปัญหาในเรื่องของการแต่งกายที่ไม่เหมาะสมของครูนั้นสามารถเชื่อมโยงสู่ความสัมพันธ์ชู้สาวหรือละเมิดทางเพศได้*

 *ข้อ ข. ครูโจ๊ก และข้อ ค. ครูเอก - ไม่พบพฤติกรรมที่มีปัญหาเนื่องจากการถอดเสื้อเล่นฟุตบอล ขณะที่เลิกเรียนเป็นเรื่องปกติที่พบได้ทั่วไป และการช่วยเหลือนักเรียนก็เป็นพฤติกรรมที่ไม่เป็นปัญหา*

 *ข้อ ง. ครูแมน - ปัญหาและพฤติกรรมเบี่ยงเบนจากจริยธรรมวิชาชีพครู การใช้วาจาที่ไม่เหมาะสม*

 *ประเด็นปัญหาพฤติกรรมในเรื่องของการใช้วาจาที่ไม่เหมาะสมในกรณีนี้จะเป็นเรื่องการใช้วาจาที่สื่อสารกับนักเรียนในลักษณะของคำพูดหรือสรรพนามแทนตนเองที่ไม่เหมาะสม เช่น การแทนตนเองด้วยคำต่าง ๆ เช่น พี่ ซึ่งการใช้สรรพนามดังกล่าว ถึงแม้ว่าจะเป็นสิ่งที่ทำให้ครูกับนักเรียนมีความสัมพันธ์ที่สนิทสนมกัน แต่ในบางกรณีอาจจะทำให้เกิดกรณีที่นักเรียนไม่มีความเคารพในตัวครู หรือลักษณะของการวางตัวของครู ซึ่งอาจจะทำให้เกิดปัญหาเรื่องของความไม่เหมาะสม และนักเรียนไม่เคารพตามมาได้*

 *ข้อ จ. ครูศักดา – ปัญหาคล้ายกับครูเพลง คือแต่งกายไม่เหมาะสม เป็นแบบอย่างที่ไม่ดีกับนักเรียน*

*ประเด็นการแต่งกายไม่เหมาะสม อาจทำให้นักเรียนขาดความเคารพและนับถือครูศักดา แต่ไมมีพฤติกรรมที่แต่งกายไม่เหมาะสมอันเป็นสาเหตุให้เกิดความสุ่มเสี่ยงไปในทางชู้สาว หรือการกระทำอนาจารที่ขัดต่อจรรยาบรรณวิชาชีพครู*

1. เพราะเหตุใดครูจึงต้องเป็นแบบอย่างที่ดีให้นักเรียน
2. ครูต้องสร้างภาพลักษณ์ที่ดี เพราะมีผลต่อการสร้างผลงานในอนาคต
3. เพื่อให้สถาบันกวดวิชาของตนได้รับความไว้วางใจและความน่าเชื่อถือ จากนักเรียนและผู้ปกครอง
4. **เพราะครูต้องมีจิตสำนึกตามบทบาทและสถานภาพของความเป็นครู**
5. เพราะครูได้ค่าตอบแทน ต้องทำงานให้เหมาะสมตามค่าตอบแทน
6. เพื่อให้นักเรียนชื่นชม และถือเอาการเป็นแบบอย่างที่ดี มาลบล้างข้อผิดพลาดต่างๆในขณะที่มีบทบาทและสถานภาพความเป็นครู

 *ข้อ ค. เพราะการเป็นครูมิได้เป็นเพียงแค่อาชีพที่มุ่งสอนหนังสือเท่านั้น แต่เป็นการสอนคน ให้เป็นมนุษย์ที่สมบูรณ์แบบ กล่าวคือ การเป็นครูที่สมบูรณ์แบบคือการมีจิตวิญญาณของความเป็นครู ครูต้องมีจิตสำนึกตามบทบาทและสถานภาพของความเป็นครูเป็นที่ตั้ง เห็นแก่ประโยชน์ส่วนรวม ประโยชน์ต่อลูกศิษย์ก่อนผลประโยชน์ของตนเอง*

1. ใครละทิ้งจรรยาบรรณวิชาชีพครูมากที่สุด
2. ครูเดี่ยวเห็นนักเรียนสูบบุหรี่หลังจากเลิกเรียนแล้วไม่ตักเตือน
3. ครูกี้บังคับให้นักเรียนลงทะเบียนเรียนพิเศษกับเธอ
4. ครูดินดื่มเหล้าในตอนเย็น แต่สามารถสอนได้ตามปกติ
5. ครูดาวมีปากเสียงกับแม่ค้าที่ตลาดในตอนเย็น
6. **ครูน้ำหนึ่งแอบมีความสัมพันธ์กับนักเรียนที่ตนเป็นที่ปรึกษา และโพสภาพต่าง ๆ ลงบนโลกออนไลน์**

*เนื่องจากครูน้ำหนึ่ง มีความสัมพันธ์กับนักเรียนที่ตนเป็นที่ปรึกษาทำให้ขัดต่อจรรยาบรรณข้อที่ 5 ที่อาจจะพัฒนาไปในเชิงชู้สาวได้ ไม่เพียงเท่านั้น ครูน้ำหนึ่งยังโพสภาพต่าง ๆ ซึ่งเป็นแบบอย่างที่ไม่ดีต่อผู้ที่พบเห็นส่งผลให้ทั้งสองคนเสื่อมเสียได้ ซึ่งจะขัดต่อจรรยาบรรณข้อที่ 6 “ผู้ประกอบวิชาชีพทางการศึกษา ต้องไม่กระทําตนเป็นปฏิปักษ์ต่อความเจริญทางกาย สติปัญญา จิตใจ อารมณ์ และสังคมของศิษย์ และผู้รับบริการ”*

**ตอนที่ 2 ข้อสอบแบบอัตนัย จำนวน 1 ข้อ**

**คำชี้แจง : จงตอบคำถามต่อไปนี้ตามความคิดเห็นของท่าน**

**---------------------------------------------------------------------------------------------------------------------------**

ในฐานะที่ท่านเป็นนิสิตนักศึกษาครูหรือเป็นผู้ประกอบวิชาชีพทางการศึกษา ท่านคิดว่าการประพฤติปฏิบัติตนเพื่อให้เป็นแบบอย่างที่ดีงามให้แก่ศิษย์ทั้งทางกาย วาจา และจิตใจ มีความสำคัญอย่างไร และท่านมีแนวทางประพฤติปฏิบัติตนอย่างไร

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*